ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
മഹാത്മാഗാന്ധിയുടെ ജയന്തി ദിനത്തിൽ പ്രണാമമർപ്പിച്ച് പ്രധാനമന്ത്രി
ഗാന്ധി ജയന്തിയുടെ സവിശേഷ വേളയിൽ പ്രധാനമന്ത്രി ശ്രീ നരേന്ദ്ര മോദി മഹാത്മാഗാന്ധിക്കു ശ്രദ്ധാഞ്ജലിയർപ്പിച്ചു.
സമൂഹമാധ്യമമായ ‘എക്സി’ൽ പ്രധാനമന്ത്രി കുറിച്ചതിങ്ങനെ:
“ഗാന്ധി ജയന്തിയുടെ സവിശേഷ വേളയിൽ ഞാൻ മഹാത്മാഗാന്ധിക്കു പ്രണാമം അർപ്പിക്കുന്നു. അദ്ദേഹത്തിന്റെ കാലാതീതമായ ഉപദേശങ്ങൾ നമ്മുടെ പാതയെ ദീപ്തമാക്കുന്നു. മഹാത്മാഗാന്ധിയുടെ ആഗോളതലത്തിലുള്ള സ്വാധീനം, ഐക്യത്തിന്റെയും അനുകമ്പയുടെയും മനോഭാവം വർധിപ്പിക്കാൻ മനുഷ്യരാശിയെയാകെ പ്രേരിപ്പിക്കുന്നു. അദ്ദേഹത്തിന്റെ സ്വപ്നങ്ങൾ സാക്ഷാത്കരിക്കാൻ നമുക്ക് എല്ലായ്പോഴും പ്രവർത്തിക്കാം. എല്ലായിടത്തും ഐക്യവും അനുകമ്പയും വളർത്തി, അദ്ദേഹം സ്വപ്നം കണ്ട മാറ്റത്തിന്റെ ഹേതുവാകാൻ അദ്ദേഹത്തിന്റെ ചിന്തകൾ ഓരോ യുവാവിനെയും പ്രാപ്തമാക്കട്ടെ.”
NS
(
പ്രധാനമന്ത്രിയുടെ ഓഫീസ്
ഡല്ഹി 130 കോടിയിലേറെ ജനങ്ങളുടെ വലിയ സാമ്പത്തിക തന്ത്രപരമായ ശക്തിയുടെ തലസ്ഥാനം; അതിന്റെ ഗാംഭീര്യം പ്രകടവുമാണ്: പ്രധാനമന്ത്രി
ചെറുതും വലുതുമായ രാജ്യത്തെ ഓരോ നഗരവും ഇന്ത്യയുടെ സമ്പദ്ഘടനയുടെ ഹബ്ബ് ആകാന് പോകുകയാണെന്ന് പ്രധാനമന്ത്രി നരേന്ദ്രമോദി പറഞ്ഞു. എന്നാല് ദേശീയ തലസ്ഥാനം എന്ന നിലയില് ഡല്ഹിയുടെ സാന്നിദ്ധ്യം ലോകത്തില് അനുഭവപ്പെടുത്തികൊണ്ട് 21-ാംനൂറ്റാണ്ട് ഇന്ത്യയുടെ ഗാംഭീരം പ്രതിഫലിപ്പിക്കുന്നുവെന്നും അദ്ദേഹം പറഞ്ഞു. ഈ പഴയ നഗരത്തെ ആധുനികവല്ക്കരിക്കുന്നതിനുള്ള നീരവധി പരിശ്രമങ്ങള് നടത്തികൊണ്ടിരിക്കുകയാണ്. ആദ്യത്തെ ഡ്രൈവര്രഹിത മെട്രോ പ്രവര്ത്തനത്തിന്റെയും ഡല്ഹി മെട്രോ ലൈനിന്റെ എയര്പോര്ട്ട് എക്സപ്രസിലേക്കുള്ള ദേശീയ പൊതു മൊബിലിറ്റി കാര്ഡിന്റെയും ഉദ്ഘാടനം വിഡിയോ കോണ്ഫറന്സ് വഴി നിര്വഹിക്കുകയായിരുന്നു അദ്ദേഹം.
നികുതി ഇളവുകള് നല്കികൊണ്ട് ഗവണ്മെന്റ് ഇലക്ട്രിക് ചലനാത്മകതയ്ക്ക് പ്രോത്സാഹനസഹായം നല്കുന്നുവെന്ന് ശ്രീ മോദി പറഞ്ഞു. തലസ്ഥാനത്തിന്റെ പഴകിയ പശ്ചാത്തലസൗകര്യങ്ങളെ ആധുനിക സാങ്കേതികവിദ്യയിലധിഷ്ഠിതമായ പശ്ചാത്തലസൗകര്യങ്ങളായി പരിവര്ത്തനപ്പെടുത്തുകയാണെന്ന് അദ്ദേഹം പറഞ്ഞു. നൂറക്കണക്കിന് കോളനികളെ നിയമാനുസൃതമാക്കിയത് ചേരിനിവാസികളുടെ ജീവിതനിലവാരത്തിലുണ്ടാക്കിയ മാറ്റത്തിലും, പഴയ ഗവണ്മെന്റ് കെട്ടിടങ്ങളെ പരിസ്ഥതിസൗഹൃദ ആധുനികമാക്കിയതിലൂടെയും ഈ ചിന്തകള് പ്രതിഫലിക്കുന്നു.
ഒരു പഴയ വിനോദസഞ്ചാര ലക്ഷ്യകേന്ദ്രത്തിനൊപ്പം 21-ാം നൂറ്റാണ്ടിലെ ആകര്ഷകങ്ങളും ഡല്ഹിയില് വികസിപ്പിക്കുന്നതിനുള്ള പ്രവര്ത്തനങ്ങള് നടന്നുകൊണ്ടിരിക്കുകയാണ്. അന്താരാഷ്ട്ര കോണ്ഫറന്സുകളുടെ, അന്താരാഷ്ട്ര പ്രദര്ശങ്ങളുടെ, അന്താരാഷ്ട്ര വ്യാപാര ടൂറിസത്തിന്റെയൊക്കെ ഏറ്റവും താല്പര്യമുള്ള ലക്ഷ്യസ്ഥാനമായി ഡല്ഹി മാറിക്കഴിയുന്ന സാഹചര്യത്തില് രാജ്യത്തെ ഏറ്റവും വലിയ കേന്ദ്രം തലസ്ഥാനത്തിന്റെ ദ്വാരകപ്രദേശത്ത് നിർമ്മിച്ചു കൊണ്ടിരിക്കുന്നു. അതുപോലെ പുതിയ പാര്ലമെന്റ് മന്ദിരത്തിന്റെയും വളരെ വലിയ ഭാരത്വന്ദന പാര്ക്കിന്റെ പണിയും ആരംഭിച്ചിട്ടുണ്ട്. ഇത് ആയിരക്കണക്കിന് ഡല്ഹിക്കാര്ക്ക് തൊഴില് നല്കുമെന്ന് മാത്രമല്ല, നഗരത്തിന്റെ മുഖച്ഛായ തന്നെ മാറ്റും
പ്രധാനമന്ത്രിയുടെ ഓഫീസ്
പ്രധാനമന്ത്രിയും ഫ്രഞ്ച് പ്രസിഡന്റും തമ്മില് ടെലിഫോണ് സംഭാഷണം നടത്തി
പ്രധാനമന്ത്രി ശ്രീ. നരേന്ദ്ര മോദി ബഹുമാനപ്പെട്ട ഫ്രഞ്ച് പ്രസിഡന്റ് ഇമ്മാനുവല് മാക്രോണുമായി ടെലിഫോണ് സംഭാഷണം നടത്തി.
ഫ്രാന്സില് കോവിഡ്-19 ബാധിച്ചു ജീവന് നഷ്ടപ്പെടാനിടയായതില് ബഹുമാനപ്പെട്ട പ്രസിഡന്റ് മാക്രോണിനെ പ്രധാനമന്ത്രി അനുശോചനം അറിയിച്ചു. പ്രതിസന്ധിയുടെ ആഭ്യന്തരവും രാജ്യാന്തരവുമായ വശങ്ങള് ചര്ച്ച ചെയ്ത നേതാക്കള്, ഇപ്പോഴത്തെ സാഹചര്യത്തില് ആഗോള സഹകരണവും ഐക്യദാര്ഢ്യവും അനിവാര്യമാണെന്നു ചൂണ്ടിക്കാട്ടി. വൈറസ് പടരുന്നതു തടയാനുള്ള നടപടികളെ കുറിച്ചും ചികില്സയും പ്രതിരോധ കുത്തിവെപ്പും സംബന്ധിച്ച ഗവേഷണം സംബന്ധിച്ചും ഇരു രാജ്യങ്ങളിലെയും വിദഗ്ധ സംഘം ചര്ച്ച നടത്തുന്നതിന് ഇരുവരും തീരുമാനം കൈക്കൊണ്ടു.
ആധുനിക ചരിത്രത്തിലെ ഒരു ദിശാ വ്യതിയാനമാണു കോവിഡ്-19 എന്നും ഇതു മനുഷ്യകേന്ദ്രീകൃതമായ ആഗോളവല്ക്കരണമെന്ന ആശയം രൂപീകരിക്കുന്നതിനു സാഹചര്യമൊരുക്കുന്നു എന്നുമുള്ള പ്രധാനമന്ത്രിയുടെ വീക്ഷണത്തോടു ഫ്രഞ്ച് പ്രസിഡന്റ് പൂര്ണമായും യോജിപ്പു പ്രകടിപ്പിച്ചു.
മാനവികതയെ ആകെ ബാധിക്കുന്ന കാലാവസ്ഥാ വ്യതിയാനം പോലുള്ള ആഗോളതല ആശങ്കകളെ കാണാതെ പോകരുതെന്നു നേതാക്കള് ചൂണ്ടിക്കാട്ടി. ഈ പ്രതിസന്ധി ഘട്ടത്തില് ആഫ്രിക്കയിലേതു പോലെയുള്ള വികസനം കുറഞ്ഞ രാജ്യങ്ങളുടെ ആവശ്യങ്ങള്ക്കു പ്രത്യേക പ്രാധാന്യം കല്പിക്കപ്പെടണമെന്ന് ഇരുവരും വ്യക്തമാക്കി.
മഹാവ്യാധി നിമിത്തം വീടുകളില് കഴിയുന്ന ജനങ്ങളുടെ ശാരീരികവും മാനസികവുമായ ക്ഷേമത്തിനു സൗകര്യപ്രദമായ മാര്ഗമാണു യോഗ ചെയ്യുന്നതെന്ന പ്രധാനമന്ത്രിയുടെ അഭിപ്രായത്തെ ബഹുമാനപ്പെട്ട പ്രസിഡന്റ് മാക്രോണ് ഊഷ്മളമായി സ്വാഗതം ചെയ്തു. ഈ ആരോഗ്യ പ്രതിസന്ധി കാലഘട്ടത്തില് ഫ്രാന്സില് യോഗ അഭ്യസിക്കുന്നവരുടെ എണ്ണം വര്ധിച്ചതായി അദ്ദേഹം വെളിപ്പെടുത്തി.
ദുരിതം നിറഞ്ഞ ഈ നാളുകളില് മനുഷ്യ കേന്ദ്രീകൃതമായ ഐക്യദാര്ഢ്യം മുന്നോട്ടു കൊണ്ടുപോകുന്നതില് ഇന്ത്യ-ഫ്രാന്സ് ബന്ധത്തിനു സംഭാവനകള് അര്പ്പിക്കാന് സാധിക്കുമെന്ന് ഇരുവരും പരസ്പരം സമ്മതിച്ചു.
(
യുവജനകാര്യ, കായിക മന്ത്രാലയം
ഇന്ത്യൻ ഹോക്കിയുടെ പ്രൗഢി വീണ്ടെടുക്കുമ്പോൾ
ന്യൂഡൽഹി, സെപ്റ്റംബർ 29, 2021
ഒളിമ്പിക്സിലെ മെഡൽ ദാഹം തീർക്കാൻ 41 വർഷമാണ് ഇന്ത്യൻ ഹോക്കി ടീമിനെ വേണ്ടിവന്നത്. 2020 ടോക്കിയോ ഒളിമ്പിക്സിൽ മധുരതരമായ ഒരു വിജയം സ്വന്തമാക്കിയതിലൂടെ, ചരിത്രം തിരുത്തിക്കുറിക്കാൻ ദൃഢനിശ്ചയം കൈമുതലായുള്ള ഇന്ത്യൻ പുരുഷ ഹോക്കി ടീമിന് സാധിച്ചു .ടോക്കിയോ ഒളിമ്പിക്സിൽ ലഭിച്ച ഈ വെങ്കലം, കേവലം ഒരു മെഡൽ മാത്രമല്ല മറിച്ചു കോടിക്കണക്കിന് ഭാരതീയരുടെ പ്രതീക്ഷകളുടെയും സ്വപ്നങ്ങളുടെയും സാക്ഷാത്കാരം കൂടെയായിരുന്നു
ലോകഹോക്കിയിൽ ഇന്ത്യ രാജാക്കന്മാരായി വാണിരുന്ന ഒരു കാലമുണ്ടായിരുന്നു . ഒളിമ്പിക്സിൽ ഇതിനു മുൻപ് ഒൻപത് തവണ സ്വർണം സ്വന്തമാക്കിയ ഇന്ത്യയ്ക്ക്, കഴിഞ്ഞ നാല് ദശാബ്ദങ്ങളായി ആധുനിക ഹോക്കിയുടെ മാറുന്ന താളത്തിനൊത്ത പ്രകടനം പുറത്തിറക്കാൻ കഴിഞ്ഞിരുന്നില്ല ആസ്ട്രോ ടർഫിന്റെ വരവും, കളി നിയമങ്ങളിൽ ഉണ്ടായ അഭൂതപൂർവമായ മാറ്റങ്ങളും എല്ലാം ഇന്ത്യൻ ഹോക്കിയുടെ ഭാഗ്യങ്ങളിൽ ഒരു കോട്ടം സൃഷ്ടിച്ചു ഫലമോ, ആഗോള മത്സരവേദികളിൽ ഇന്ത്യൻ ഹോക്കി കിതച്ചു.
എന്നാൽ ഇപ്പോൾ ചാരത്തിൽ നിന്ന് കുതിച്ചുയർന്നിരിക്കുകയാണ് ഇന്ത്യൻ ഹോക്കി ടീം. അവർ പുനരുജ്ജീവനത്തിന്റെ പാതയിലാണ് . ഏറെ നാളായി കാത്തിരുന്ന ഒളിമ്പിക് മെഡൽ മൻപ്രീത് സിംഗിന്റെ നേതൃത്വത്തിന് കീഴിൽ, സ്വന്തമാക്കാൻ ഇന്ത്യൻ ഹോക്കി ടീമിന് സാധിച്ചു
ചരിത്ര വിജയം സ്വന്തമാക്കിയ ഇന്ത്യൻ സംഘത്തെ അഭിനന്ദിച്ചു കൊണ്ട് പ്രധാനമന്ത്രി നരേന്ദ്രമോദി അഭിപ്രായപ്പെട്ടത് ഇങ്ങനെയാണ് ."ഇത് പുതിയ ഇന്ത്യയാണ്, ആത്മ വിശ്വാസത്താൽ നിറഞ്ഞു തുളുമ്പുന്ന ഒരു ഇന്ത്യ. ഓരോ ഭാരതീയന്റെയും ഓർമ്മകളിൽ എന്നും നിലനിൽക്കുന്ന ഒരു ചരിത്ര ദിനമാണ് ഇന്ന്.
രാജ്യത്തേക്ക് വെങ്കലമെഡൽ കൊണ്ടുവന്ന ഇന്ത്യൻ സംഘത്തിന് അഭിനന്ദനങ്ങൾ. നമ്മുടെ യുവാക്കൾക്ക് പുതിയ പ്രതീക്ഷകൾ ആണ് അവർ സമ്മാനിച്ചിരിക്കുന്നത് "
ആശംസ ചടങ്ങിനിടെ എല്ലാ താരങ്ങളും ഒപ്പുവെച്ച ഒരു ഹോക്കി സ്റ്റിക്ക് ഇന്ത്യൻ ഹോക്കി ടീം പ്രധാനമന്ത്രിക്ക് സമ്മാനിച്ചു. വളർന്നുവരുന്ന ലക്ഷക്കണക്കിന് ഹോക്കി താരങ്ങൾക്ക് പ്രതീക്ഷയുടെ ചിറകുകൾ സമ്മാനിച്ച ഈ സ്റ്റിക്ക്, പ്രധാനമന്ത്രിക്ക് ലഭിച്ച സമ്മാനങ്ങൾ ഉൾപ്പെടുത്തിയുള്ള ഓൺലൈൻ ലേലത്തിൽ ഇടം പിടിച്ചിരിക്കുകയാണ്. ഈ സ്റ്റിക്ക് സ്വന്തമാക്കാൻ ആഗ്രഹിക്കുന്ന ആർക്കും
pmmementos.gov.in/ എന്ന വെബ്സൈറ്റ് സന്ദർശിച്ച് ലേലത്തിൽ പങ്കെടുക്കാവുന്നതാണ്
സെപ്റ്റംബർ 17 ന് ആരംഭിച്ച ഈ ഓൺലൈൻ ലേലം ഒക്ടോബർ ഏഴ് വരെ നീണ്ടു നിൽക്കും . ലേല നടപടികളിൽ നിന്നും സമാഹരിക്കുന്ന തുക, ഗംഗ നദിയുടെ സംരക്ഷണവും പുനരുജ്ജീവനവും ലക്ഷ്യമിട്ട് നടപ്പാക്കുന്ന നമാമി ഗംഗ പദ്ധതിക്കായി വിനിയോഗിക്കുന്നതാണ്
IE/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി, ഫെബ്രുവരി 12, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 172.29 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 6,10,443 പേർ; ചികിത്സയിലുള്ളത് ആകെ രോഗബാധിതരുടെ 1.43%
കഴിഞ്ഞ 24 മണിക്കൂറിനിടെ 1,36,962 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,14,68,120 ആയി; രോഗമുക്തി നിരക്ക് 97.37%
കഴിഞ്ഞ 24 മണിക്കൂറിൽ 50,407 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 3.48%; പ്രതിവാര രോഗസ്ഥിരീകരണ നിരക്ക് 5.07%
(ആകെ നടത്തിയത് 74.93 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 14,50,532 പരിശോധനകൾ
രാജ്യരക്ഷാ മന്ത്രാലയം
രാജ്യന്തര ഭീകരവാദംസമാധാന സമൂഹങ്ങള്ക്ക് ഏറ്റവുംവലിയ ഭീഷണി : രാജ്യരക്ഷാ മന്ത്രി നിര്മ്മലാ സീതാരാമന്
സമാധാനം ആഗ്രഹിക്കുന്ന സമൂഹങ്ങള്ഇന്ന് നേരിടുന്ന ഏറ്റവും ഗുരുതരമായ ഭീഷണിരാജ്യാന്തര ഭീകരതയാണെന്ന്രാജ്യരക്ഷാ മന്ത്രി ശ്രീമതിനിര്മ്മലാ സീതാരാമന് പറഞ്ഞു. ചൈനയിലെ ബീജിംഗില്ഷാങ്ഹായ്സഹകരണസംഘടനയിലെ  പ്രതിരോധ മന്ത്രിമാരുടെ 15-ാമത് യോഗത്തില്സംസാരിക്കുകയായിരുന്നുഅവര്. വികസന അഭിലാഷങ്ങളെ പാളംതെറ്റിക്കുന്ന ഭീകരതരാജ്യങ്ങള്ക്ക്അകത്തും, അതിര്ത്തികളിലുടനീളവുംസ്ഥിരമായഅസ്ഥിരതസൃഷ്ടിക്കും. ഭീകരതയ്ക്കെതിരെവിട്ട്വീഴ്ചയില്ലാത്ത നടപടി കൈക്കൊള്ളാന് ശ്രീമതി നിര്മ്മലാ സീതാരാമന് എസ്.സി.ഒ. അംഗരാഷ്ട്രങ്ങളെആഹ്വാനം ചെയ്തു. ഭീകര ഗ്രൂപ്പുകള്ക്കും,സംഘടനകള്ക്കുംരാഷ്ട്രീയ സൗകര്യത്തിന്റെ പേരില് സാമ്പത്തിക സഹായവും പിന്തുണയും നല്കുന്നതിനെ ഒരിക്കലുംഅംഗീകരിക്കാനാവില്ല. നല്ല ഭീകരര്എന്നൊരുവിഭാഗംഇല്ലെന്ന്ലോകംതിരിച്ചറിഞ്ഞിരിക്കുകയാണെന്ന് ശ്രീമതി നിര്മ്മലാ സീതാരാമന് പറഞ്ഞു. താഷ്ക്കന്റ്ആസ്ഥാനമായുള്ളഎസ്.സി.ഒ. മേഖലാ ഭീകര വിരുദ്ധ സംവിധാനവുമായിഇന്ത്യതുടര്ന്നുംസഹകരിക്കുമെന്ന്അവര്വ്യക്തമാക്കി. എസ്.സി.ഒ. സമാധാന ദൗത്യത്തിന്റെ ഭാഗമായിറഷ്യയില് ഈ വര്ഷം നടത്തുന്ന സംയുക്തസൈനികഅഭ്യാസത്തില്ഇന്ത്യ പങ്കെടുക്കുമെന്നും ശ്രീമതി നിര്മ്മലാ സീതാരാമന് വ്യക്തമാക്കി. എസ്.സി.ഒ. പ്രതിരോധ മന്ത്രിമാരുടെ സമ്മേളനത്തില്ഇതാദ്യമായിട്ടാണ്ഇന്ത്യ പങ്കെടുക്കുന്നത്.
(ND/MRD
പ്രധാനമന്ത്രിയുടെ ഓഫീസ്
യു.കെ വിദേശകാര്യ സെക്രട്ടറി ഡൊമിനിക് റാബ് പ്രധാനമന്ത്രിയെ സന്ദർശിച്ചു
യുകെ വിദേശകാര്യ സെക്രട്ടറി ഡൊമിനിക് റാബ് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു. ഇരു രാഷ്ട്രങ്ങളും തമ്മിലുള്ള തന്ത്രപ്രധാന പങ്കാളിത്തത്തിന്റെ വിവിധ വശങ്ങളെക്കുറിച്ച് ഇരുവരും ചർച്ച നടത്തി.(
രാഷ്ട്രപതിയുടെ കാര്യാലയം
ഗ്യാനി സെയിൽ സിംഗിന് അദ്ദേഹത്തിന്റെ ജന്മവാര്ഷികത്തിൽ ഇന്ത്യൻ രാഷ്ട്രപതി പുഷ്പാഞ്ജലി അർപ്പിച്ചു
രാഷ്ട്രപതി ശ്രീ രാം നാഥ് കോവിന്ദ് ഇന്ത്യയുടെ മുൻ രാഷ്ട്രപതി ഗ്യാനി സെയിൽ സിംഗിന് അദ്ദേഹത്തിന്റെ ജന്മവാര്ഷിക ദിനമായ ഇന്ന് ഗുവഹത്തിയിൽ വച്ഛ് പുഷ്പാഞ്ജലി അർപ്പിച്ചു. ഗ്യാനി സെയിൽ സിംഗിൻറ്റെ ഛായാചിത്രത്തിന് മുന്നിൽ രാഷ്ട്രപതി പുഷ്പാർച്ചന നടത്തി.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: 5.3 ലക്ഷത്തിലേറെ പേര്ക്ക് രോഗം ഭേദമായി; നിലവില് ചികില്സയിലുള്ളത് 2.9 ലക്ഷം
കഴിഞ്ഞ 24 മണിക്കൂറിനുള്ളില് 19,235 രോഗികള് കോവിഡ്-19 രോഗമുക്തി നേടി. ഇതോടെ കോവിഡ് രോഗമുക്തരായവരുടെ ആകെ എണ്ണം 5,34,620 ആയി. രാജ്യത്തെ രോഗ മുക്തി നിരക്ക് 62.93% ആയി ഉയര്ന്നു. നിലവിലെ കോവിഡ് രോഗികളുടെ എണ്ണത്തേക്കാള് അധികമായി 2,42,362 പേര്ക്കാണ് രോഗമുക്തി നേടാനായത്. നിലവില് 2,92,258 കോവിഡ് രോഗികളാണ് ചികില്സയിലുള്ളത്.
കോവിഡ് രോഗബാധിതര്ക്കായി രാജ്യത്ത് നിലവില് 1370 പ്രത്യേക കോവിഡ് ആശുപത്രികളും, 3062 പ്രത്യേക കോവിഡ് ആരോഗ്യ കേന്ദ്രങ്ങളും, 10,334 കോവിഡ് കെയര് സെന്ററുകളുമുണ്ട്.
ഈ കേന്ദ്രങ്ങളുടെ വിജയകരമായ പ്രവര്ത്തനത്തിന് കേന്ദ്രം 122.36 ലക്ഷം പിപിഇ കിറ്റുകളും, 223.33 ലക്ഷം എന്95 മാസ്കുകളും, 21,685 വെന്റിലേറ്ററുകളും സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും കേന്ദ്ര സ്ഥാപനങ്ങള്ക്കും നല്കി.
കഴിഞ്ഞ 24 മണിക്കൂറിനുള്ളില് രാജ്യത്തെ വിവിധ ലാബുകളിലൂടെ 2,80,151 സാമ്പിളുകള് പരിശോധിച്ചു. ഇതേ വരെ ആകെ പരിശോധിച്ച സാംപിളുകള് 1,15,87,153. ഈ പരിശ്രമങ്ങളുടെ ഫലമായി ഇന്ത്യയില് ഒരു ദശലക്ഷം പേരില് 8396.4 പേര് പരിശോധനയ്ക്ക് വിധേയരായി.
പരിശോധന നിരക്ക് ഉയരാന് കാരണം രാജ്യത്ത് വര്ദ്ധിച്ചു വരുന്ന ലാബ് ശൃംഖലയാണ്. 850 ഗവണ്മെന്റ് ലാബുകളും 344 സ്വകാര്യ ലാബുകളും അടക്കം 1194 ലാബുകളാണ് കോവിഡ് പരിശോധനയ്ക്ക് നിലവില് ഇന്ത്യയിലുള്ളത്.
കോവിഡ് 19 നെ കുറിച്ചുള്ള സാങ്കേതിക വിഷയങ്ങൾ, മാര്ഗ്ഗനിര്ദ്ദേശങ്ങള്, എന്നിവയെക്കുറിച്ചുള്ള ആധികാരികവും ഏറ്റവും പുതിയതുമായ വിവരങ്ങള്ക്ക് https://www.mohfw.gov.in/, @MoHFW_INDIA എന്നിവ സന്ദര്ശിക്കുക.
കോവിഡ് 19 മായി ബന്ധപ്പെട്ട സാങ്കേതിക സംശയങ്ങള്ക്ക് technicalquery.covid19[at]gov[dot]in എന്ന വിലാസത്തിലും മറ്റ് സംശയങ്ങള്ക്ക് ncov2019[at]gov[dot]in ലും @CovidIndiaSeva ലും ബന്ധപ്പെടുക.
കോവിഡ് 19 നെക്കുറിച്ചുള്ള സംശയങ്ങള് ദൂരീകരിക്കാൻ ആരോഗ്യ, കുടുംബക്ഷേമ മന്ത്രാലയ ഹെല്പ്പ്ലൈന് നമ്പറായ +91-11-23978046 ലും അല്ലെങ്കില് 1075  എന്ന നമ്പറിലും ബന്ധപ്പെടാവുന്നതാണ്. സംസ്ഥാനങ്ങളിലെയും/കേന്ദ്രഭരണ പ്രദേശങ്ങളിലെയും കോവിഡ് 19 നുമായി ബന്ധപ്പെട്ട ഹെല്പ്പ്ലൈന് നമ്പറുകള് https://www.mohfw.gov.in/pdf/coronvavirushelplinenumber.pdf ല് ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ആഗസ്റ്റ് 20 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 57.22 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 36,571 പേർക്ക്.
ചികിത്സയിലുള്ളത് ആകെ രോഗബാധിതരുടെ 1.12 ശതമാനം ;2020 മാർച്ചിന് ശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളവർ 3,63,605, 150 ദിവസത്തിനിടെയുള്ള ഏറ്റവും കുറഞ്ഞ നിലയിൽ
രോഗമുക്തി നിരക്ക് 97.54%; 2020 മാർച്ചിന് ശേഷം ഏറ്റവും കൂടിയ രോഗമുക്തി .
കഴിഞ്ഞ 24 മണിക്കൂറിനിടെ 36,555 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,15,61,635 ആയി
പ്രതിവാര രോഗസ്ഥിരീകരണ നിരക്ക് ) കഴിഞ്ഞ 56 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 25 ദിവസമായി മൂന്ന് ശതമാനത്തിൽ താഴെ
ആകെ നടത്തിയത് 50.26 കോടി പരിശോധനകൾ.
SKY
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 123.25 കോടി ഡോസ് വാക്സിൻ
രോഗമുക്തി നിരക്ക് 98.35%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 10,116 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,40,18,299 ആയി
കഴിഞ്ഞ 24 മണിക്കൂറിൽ 6,990 പുതിയ കേസുകൾ; 551 ദിവസത്തെ ഏറ്റവും കുറഞ്ഞ കണക്ക്
രാജ്യത്ത് നിലവിൽ ചികിത്സയിലുള്ളത് 1,00,543 പേർ; 546 ദിവസത്തെ ഏറ്റവും കുറഞ്ഞ കണക്ക്
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.29%; 2020 മാർച്ച് മുതൽ ഏറ്റവും കുറഞ്ഞ നിരക്ക്
പ്രതിദിന രോഗസ്ഥിരീകരണ നിരക്ക് 0.69 ശതമാനമാണ്; കഴിഞ്ഞ 57 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 16 ദിവസമായി 1% ത്തിൽ താഴെ
ആകെ നടത്തിയത് 63.13 കോടി പരിശോധനകൾ
പ്രധാനമന്ത്രിയുടെ ഓഫീസ്
ഗോവ സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
ഗോവ സംസ്ഥാന രൂപീകരണ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ അറിയിച്ചു.
പ്രധാനമന്ത്രി ട്വീറ്റ് ചെയ്തു;
“ഗോവ സംസ്ഥാന രൂപീകരണ ദിനത്തിൽ ആശംസകൾ! ശാന്തതയുടെയും ചടുലതയുടെയും അതിമനോഹരമായ മിശ്രിതമായ ഗോവ, അതിന്റെ തനതായ സംസ്കാരവും ശാശ്വതമായ ചൈതന്യവും കൊണ്ട്പ്ര നിരന്തരം പ്രചോദിപ്പിക്കുന്നു . ഗോവക്കാരുടെ ക്ഷേമത്തിനും സമൃദ്ധിക്കും വേണ്ടി ഞാൻ പ്രാർത്ഥിക്കുന്നു, അവർ ഇന്ത്യയുടെ വികസന പാതയെ തുടർന്നും ശക്തിപ്പെടുമെന്ന് പ്രതീക്ഷിക്കുന്നു."
പ്രധാനമന്ത്രിയുടെ ഓഫീസ്
ഗോവ മുഖ്യമന്ത്രിയായി സത്യപ്രതിജ്ഞ ചെയ്ത ഡോ. പ്രമോദ് സാവന്തിനെയും അദ്ദേഹത്തിന്റെ മന്ത്രി സഭയെയും പ്രധാനമന്ത്രി അഭിനന്ദിച്ചു
ഗോവ മുഖ്യമന്ത്രിയായി സത്യപ്രതിജ്ഞ ചെയ്ത ഡോ. പ്രമോദ് സാവന്തിനെയും മന്ത്രിമാരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഈ ടീം മൊത്തത്തിൽ ഗോവയിലെ ജനങ്ങൾക്ക് മികച്ച ഭരണം നൽകുമെന്ന് പ്രധാനമന്ത്രി ആത്മവിശ്വാസം പ്രകടിപ്പിച്ചു.
പ്രധാനമന്ത്രി ട്വീറ്റ് ചെയ്തു:
"ഇന്ന് ഗോവയിൽ സത്യപ്രതിജ്ഞ ചെയ്ത് അധികാരമേറ്റ ഡോ. പ്രമോദ് സാവന്ത് ജിയ്ക്കും മറ്റെല്ലാവർക്കും അഭിനന്ദനങ്ങൾ. ഈ ടീം മൊത്തത്തിൽ ഗോവയിലെ ജനങ്ങൾക്ക് നല്ല ഭരണം നൽകുമെന്നും കഴിഞ്ഞ ദശാബ്ദത്തിൽ ചെയ്ത ജനപക്ഷ പ്രവർത്തനങ്ങൾക്ക് കരുത്തേകുമെന്നും എനിക്ക് ഉറപ്പുണ്ട്."
--ND--
(
നിയമ, നീതി മന്ത്രാലയം
ജസ്റ്റിസ് നുതലപതി വെങ്കട രമണയെ ഇന്ത്യയുടെ അടുത്ത ചീഫ് ജസ്റ്റിസ് ആയി രാഷ്ട്രപതി നിയമിച്ചു
ന്യൂഡൽഹി, ഏപ്രിൽ 6, 2021
ഇന്ത്യൻ ഭരണഘടനയുടെ അനുഛേദം 124 വകുപ്പ്  അനുശാസിക്കുന്ന അധികാരങ്ങൾ വിനിയോഗിച്ച് സുപ്രീം കോടതി ജഡ്ജ്, ജസ്റ്റിസ് നുതലപതി വെങ്കട രമണയെ സുപ്രീംകോടതി ചീഫ് ജസ്റ്റിസായി രാഷ്ട്രപതി നിയമിച്ചു.
ജസ്റ്റിസ് നുതലപതി വെങ്കട രമണ 2021 ഏപ്രിൽ 24 ന് സുപ്രീം കോടതിയുടെ അടുത്ത ചീഫ് ജസ്റ്റിസായി ചുമതലയേൽക്കും. ഇന്ത്യയുടെ 48-ാമത് ചീഫ് ജസ്റ്റിസാണ് അദ്ദേഹം.
കർഷക കുടുംബത്തിൽ നിന്നുള്ള ആദ്യ തലമുറ അഭിഭാഷകനായ അദ്ദേഹം ആന്ധ്രാപ്രദേശിലെ കൃഷ്ണ ജില്ലയിലെ പൊന്നവരം ഗ്രാമത്തിൽ നിന്നുള്ളയാളാണ്.
ആന്ധ്രാപ്രദേശ് ഹൈക്കോടതി, കേന്ദ്ര-ആന്ധ്രപ്രദേശ് അഡ്മിനിസ്ട്രേറ്റീവ് ട്രൈബ്യൂണലുകൾ, സുപ്രീം കോടതി എന്നിവിടങ്ങളിൽ അദ്ദേഹത്തിന് പ്രവർത്തന പരിചയമുണ്ട്. ഭരണഘടന, സിവിൽ നിയമങ്ങൾ, തൊഴിൽ നിയമങ്ങൾ, സർവീസ്/തിരഞ്ഞെടുപ്പ് വിഷയങ്ങൾ എന്നിവയിൽ പ്രാവീണ്യം നേടിയിട്ടുണ്ട്.
RRTN/SKY
(
പ്രധാനമന്ത്രിയുടെ ഓഫീസ്
മധ്യപ്രദേശിലെ ബസ് ദുരന്തത്തെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
മധ്യപ്രദേശിലെ ധറിൽ ബസ് ദുരന്തത്തിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"മധ്യപ്രദേശിലെ ധറിൽ ഉണ്ടായ ബസ് ദുരന്തം ദു:ഖകരമാണ്. പ്രിയപ്പെട്ടവരെ നഷ്ടപ്പെട്ടവരോടൊപ്പമാണ് എന്റെ ചിന്തകൾ. രക്ഷാപ്രവർത്തനം നടന്നുകൊണ്ടിരിക്കുകയാണ്, പ്രാദേശിക അധികൃതർ ദുരിതബാധിതർക്ക് സാധ്യമായ എല്ലാ സഹായവും നൽകുന്നു: പ്രധാനമന്ത്രി"
പരിസ്ഥിതി, വനം മന്ത്രാലയം
കേന്ദ്ര വനം-പരിസ്ഥിതി സഹമന്ത്രി ശ്രീ അശ്വിനി കുമാർ ചൗബേ, വനം- പ്രിൻസിപ്പൽ ചീഫ് കൺസർവേറ്റർമാരുടെയും ഫോറസ്റ്റ് ഫോഴ്സ് മേധാവിമാരുടെയും സമ്മേളനത്തിൽ അധ്യക്ഷതവഹിച്ചു
ന്യൂഡൽഹിയിൽ ഇന്ന്  നടന്ന വനം- പ്രിൻസിപ്പൽ ചീഫ് കൺസർവേറ്റർമാരുടെയും വന സേന  മേധാവിമാരുടെയും സമ്മേളനത്തിൽ കേന്ദ്ര വനം-പരിസ്ഥിതി- കാലാവസ്ഥാ വ്യതിയാന വകുപ്പ് സഹമന്ത്രി ശ്രീ അശ്വിനി കുമാർ ചൗബേ, അധ്യക്ഷതവഹിച്ചു. വനവും വന്യജീവികളും ആയി ബന്ധപ്പെട്ട നിരവധി പ്രാദേശിക- ആഗോള വെല്ലുവിളികൾ ചർച്ചചെയ്യുന്നതിനും അവയ്ക്ക് നൂതന പരിഹാരങ്ങൾ കണ്ടെത്തുന്നതിനും ലക്ഷ്യമിട്ടാണ് കേന്ദ്ര വനം- പരിസ്ഥിതി മന്ത്രാലയം യോഗം സംഘടിപ്പിച്ചത്.
ഈ സമ്മേളനത്തിന്റെ രണ്ടാം ഭാഗം 2021 നവംബർ 15 ന് നടക്കും.
വനസംരക്ഷണ നിയമം- 1980 പ്രകാരം വനഭൂമി മറ്റ് ആവശ്യങ്ങൾക്ക് ഉപയോഗിക്കുന്നതുമായി ബന്ധപ്പെട്ട കേസുകൾ തീർപ്പാക്കുന്നത് കാര്യക്ഷമമാക്കുക, വനത്തിന് പുറത്ത് മരങ്ങൾ വർദ്ധിപ്പിക്കുക, വൃക്ഷ കർഷകരുടെ വരുമാനം വർധിപ്പിക്കുക, നഗര വന യോജന നടപ്പാക്കുക, നമ്മുടെ നഗര, നഗരാതിർത്തികൾ എന്നിവ ഹരിതാഭമാക്കുക, നദികളുടെ പുനരുജ്ജീവനം, വനം ജീവനക്കാരുടെ ശേഷി വർധിപ്പിക്കൽ, മരം വെട്ടുന്നതിനും ചരക്ക് നീക്കംചെയ്യുന്നതിനും നിയന്ത്രണ ചട്ടക്കൂട് രൂപീകരിക്കുക തുടങ്ങിയ വിവിധ സുപ്രധാന പാരിസ്ഥിതിക പ്രശ്നങ്ങൾ ഈ സമ്മേളനത്തിൽ ചർച്ച ചെയ്യും.
'വ്യാപാര വ്യവസായ പ്രവർത്തനങ്ങൾ സുഗമമാക്കുക', 'തരിശുനിലങ്ങളിൽ മരങ്ങൾ നട്ടുപിടിപ്പിക്കാൻ ജനങ്ങളെ പ്രേരിപ്പിക്കുക', 'വനസേനയ്ക്ക് വെല്ലുവിളികൾ മികച്ച രീതിയിൽ നേരിടാൻ കഴിയുന്ന തരത്തിൽ തൊഴിൽ സാഹചര്യങ്ങൾ മെച്ചപ്പെടുത്തുക' എന്നീ സുപ്രധാന വിഷയങ്ങളെല്ലാം സമ്മേളനം ചർച്ച ചെയ്യും. വനവൽക്കരണം, വന ഉൽപ്പന്നങ്ങളുടെ നിർമാണം , വന്യജീവി പരിപാലനം, ജൈവവൈവിധ്യ സംരക്ഷണം എന്നീ വിഷയങ്ങളിൽ സംസ്ഥാന ഗവൺമെന്റ്കൾ സ്വീകരിക്കുന്ന മികച്ച പ്രവർത്തനങ്ങളും നൂതനമായ സംരംഭങ്ങളും മന്ത്രാലയം പ്രയോജനപ്പെടുത്തും.
(Visitor Counter : 362
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഏപ്രിൽ 21, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 187.07 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 13,433 പേർ; ചികിത്സയിലുള്ളത് ആകെ രോഗബാധിതരുടെ 0.03%
കഴിഞ്ഞ 24 മണിക്കൂറിനിടെ 1,231 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,14,479 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 2,380 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.53%; പ്രതിവാര രോഗസ്ഥിരീകരണ നിരക്ക് 0.43%
(ആകെ നടത്തിയത് 83.33 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,49,114 പരിശോധനകൾ
RRTN
പ്രധാനമന്ത്രിയുടെ ഓഫീസ്
മഹാരാജാ സൂരജ്മലിന്റെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
ഹാരാജാ സൂരജ്മലിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"മഹാനായ പോരാളിയും, ജനങ്ങൾക്കുവേണ്ടി ജീവിതം സമർപ്പിച്ച വ്യക്തിയുമായി മഹാരാജാ സൂരജ്മൽ ജിക്ക് അദ്ദേഹത്തിന്റെ ജന്മദിനത്തിൽ എന്റെ എളിയ ആദരാഞ്ജലികൾ."
യു.പി.എസ്.സി
കമ്പൈന്ഡ് ഡിഫന്സ് സര്വീസസ് 2019 എഴുത്തു പരീക്ഷാ ഫലം പ്രസിദ്ധീകരിച്ചു
യൂണിയന് പബ്ലിക് സര്വീസ് കമ്മീഷന്  ഈ വര്ഷം ഫെബ്രുവരി 3 ന്  നടത്തിയ കമ്പൈന്ഡ് ഡിഫന്സ് സര്വീസസ് എഴുത്തു പരീക്ഷയുടെ ഫലം പ്രസിദ്ധീകരിച്ചു. 7953 ഉദ്യോഗാര്ത്ഥികളാണ് എഴുത്തു പരീക്ഷ പാസ്സായി ഇന്റര്വ്യൂവിന് യോഗ്യത നേടിയത്. പരീക്ഷാഫലം http://www.upsc.gov.inഎന്ന വെബ്സൈറ്റില് ലഭ്യമാണ്. ഡെറാഡൂണിലെ ഇന്ത്യന് മിലിറ്ററി അക്കാദമി, കേരളത്തിലെ ഏഴിമല നാവിക അക്കാദമി, ഹൈദരാബാദിലെ എയര്ഫോഴ്സ് അക്കാദമി, ചെന്നൈയിലെ ഓഫീസേഴ്സ് ട്രെയിനിംഗ് അക്കാദമി എന്നിവിടങ്ങളിലേക്ക് ഈ പരീക്ഷ വഴിയാണ് പ്രവേശനം നല്കുന്നത്.
യോഗ്യത നേടിയ ഉദ്യോഗാര്ത്ഥികള് തങ്ങളുടെ പ്രായം, വിദ്യാഭ്യാസ യോഗ്യത എന്നിവ തെളിയിക്കന്നു അസ്സല് സര്ട്ടിഫിക്കറ്റുകളും അവയുടെ സാക്ഷ്യപ്പെടുത്തിയ ശരി പകര്പ്പും തങ്ങള് ആദ്യ ചോയ്സായി തെരഞ്ഞെടുക്കുന്ന കേന്ദ്രത്തിലേക്ക്  അയയ്ക്കണം. യു.പി.എസ്.സി വെബ്സൈറ്റില് ഇത് സംബന്ധിച്ച നിര്ദ്ദേശങ്ങളും അയക്കേണ്ട വിലാസവും പ്രസിദ്ധീകരിച്ചിട്ടുണ്ട്. സെലക്ഷന് ബോര്ഡുകളുടെ ഇന്റര്വ്യൂ കഴിഞ്ഞ് രണ്ടാഴ്ചക്കകം ഒറിജിനല് സര്ട്ടിഫിക്കറ്റുകള് ഹാജരാക്കണം. ഉദ്യോഗാര്ത്ഥികള് അസ്സല് സര്ട്ടിഫിക്കറ്റുകള് നേരിട്ട് യു.പി.എസ്.സിക്ക് അയക്കരുത്.
എഴുത്തു പരീക്ഷയില് യോഗ്യത നേടിയ ഉദ്യോഗാര്ത്ഥികള് joinindianarmy.nic.in എന്ന വെബ്സൈറ്റില് രണ്ടാഴ്ചക്കകം രജിസ്റ്റര് ചെയ്യേണ്ടതാണ്. രജിസ്റ്റര് ചെയ്യുന്ന ഉദ്യോഗാര്ത്ഥികളെ ഇന്റര്വ്യൂ തീയതി ഇ-മെയില് വഴി അറിയിക്കും. ഇതു സംബന്ധിച്ച സംശയനിവാരണത്തിനും, ലോഗിന് പ്രശ്നങ്ങള് പരിഹരിക്കുന്നതിനുമായി ഉദ്യോഗാര്ത്ഥികള്ക്ക് dir-recruiting6-mod[at]nic[dot]in.എന്ന വിലാസത്തിലേക്ക് ഇ-മെയില് അയക്കാവുന്നതാണ്. മേല്വിലാസത്തില് എന്തെങ്കിലും മാറ്റമുണ്ടെങ്കില് ഉദ്യോഗാര്ത്ഥികള് ത് സംബന്ധിച്ച വിവരം കരസേന/നാവികസേന/വ്യോമസേന ആസ്ഥാനത്ത് നേരിട്ടറിയിക്കണം.
പരീക്ഷാഫലം സംബന്ധിച്ച സംശയ നിവാരണത്തിനായി ഉദ്യോഗാര്ത്ഥികള്ക്ക് ന്യൂഡല്ഹിയിലെ യു.പി.എസ്.സി ഓഫീസിലെ സേവന കേന്ദ്രത്തില് നേരിട്ടോ, 011-23385271/011-23381125/011-23098543 എന്നീ നമ്പറുകളിലോ ബന്ധപ്പെടാം. പ്രവൃത്തി ദിവസങ്ങളില് രാവിലെ 10 മുതല് വൈകീട്ട് 5 മണിവരെ ഈ സൗകര്യം ലഭ്യമാണ്.
(AM/MRD
ആഭ്യന്തരകാര്യ മന്ത്രാലയം
പത്മ പുരസ്കാരങ്ങൾ-2022-നുള്ള നാമനിർദ്ദേശങ്ങൾ സമർപ്പിക്കേണ്ട അവസാന തീയതി നാളെ 
ന്യൂ ഡൽഹി , സെപ്റ്റംബർ 14,2021
2022-ലെ റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്ന പദ്മ പുരസ്കാരങ്ങൾക്കുള്ള  നാമനിർദ്ദേശങ്ങൾ/ശുപാർശകൾ ഓൺലൈനായി സമർപ്പിക്കാം. നാമനിർദ്ദേശം നൽകാനുള്ള അവസാന തീയതി നാളെ  ആണ്. പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ ഓൺലൈനിൽ പത്മ അവാർഡ് പോർട്ടൽ https://padmaawards.gov.in . വഴി മാത്രമേ സ്വീകരിക്കുകയുള്ളൂ.
പത്മ അവാർഡുകൾ “ജനകീയ പത്മ” ആക്കി മാറ്റാൻ സർക്കാർ പ്രതിജ്ഞാബദ്ധമാണ്. അതിനാൽ എല്ലാ പൗരന്മാരും നാമനിർദ്ദേശങ്ങൾ/ശുപാർശകൾ നൽകാൻ അഭ്യർത്ഥിക്കുന്നു. സ്ത്രീകൾ, പട്ടികജാതി-പട്ടികവർഗ വിഭാഗം, ദിവ്യാങ് വ്യക്തികൾ കൂടാതെ സമൂഹത്തിന് നിസ്വാർത്ഥ സേവനം ചെയ്യുന്നവർ എന്നീ വിഭാഗങ്ങളിൽ നിന്നും മികവും നേട്ടങ്ങളും ശരിക്കും അംഗീകരിക്കപ്പെടാൻ അർഹതയുള്ള പ്രതിഭകളെ തിരിച്ചറിയാൻ എല്ലാ പൗരന്മാരും സമഗ്രമായ ശ്രമങ്ങൾ നടത്തേണ്ടതുണ്ട്.
മേൽപ്പറഞ്ഞ പത്മ പോർട്ടലിൽ ലഭ്യമായ ഫോർമാറ്റിൽ ഉൾപ്പെടുത്തിയിരിക്കുന്ന എല്ലാ വിശദാംശങ്ങളും നാമനിർദ്ദേശങ്ങളിൽ/ശുപാർശകളിൽ അടങ്ങിയിരിക്കണം. കൂടാതെ, ശുപാർശ ചെയ്തിട്ടുള്ള വ്യക്തിയുടെ അതത് മേഖലയിലെ വിശിഷ്ടവും അസാധാരണവുമായ നേട്ടങ്ങൾ/സേവനം വ്യക്തമായി വിശദമാക്കുന്ന പരമാവധി 800 വാക്കിലുള്ള ഒരു വിവരണവും ഉൾപ്പെടുത്തണം.
ഇതുസംബന്ധിച്ച കൂടുതൽ വിവരങ്ങൾ ആഭ്യന്തര മന്ത്രാലയത്തിന്റെ വെബ്സൈറ്റിലെ  'അവാർഡുകളും മെഡലുകളും' എന്ന ശീർഷകത്തിൽ ലഭ്യമാണ്. ഈ അവാർഡുകളുമായി ബന്ധപ്പെട്ട ചട്ടങ്ങളും നിയമങ്ങളും ഈ വെബ്സൈറ്റിലെ https://padmaawards.gov.in/AboutAwards.aspx .എന്ന ലിങ്കിൽ ലഭ്യമാണ്.
സംശയങ്ങൾക്ക്/സഹായത്തിന് 011-23092421, +91 9971376539, +91 9968276366, +91 9711662129, +91 7827785786. എന്നീ നമ്പറുകളിൽ വിളിക്കാവുന്നതാണ്.
SKY
(Visitor Counter : 155
പ്രധാനമന്ത്രിയുടെ ഓഫീസ്
ജൽ ജീവൻ ദൗത്യം മൂലം നീരാസാഗറിലെ ജനങ്ങളുടെ ജീവിതത്തിൽ വന്ന മാറ്റത്തിൽ പ്രധാനമന്ത്രി സന്തുഷ്ടി പ്രകടിപ്പിച്ചു
ജൽ ജീവൻ മിഷൻ മൂലം ധാർവാഡ് ലോക്സഭാ മണ്ഡലത്തിലെ നീരാസാഗറിലെ ഗ്രാമീണരുടെ ജീവിതത്തിൽ ഗുണപരമായ മാറ്റം കണ്ടതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
കേന്ദ്രമന്ത്രി പ്രഹ്ളാദ് ജോഷിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"നീരസാഗറിലെ ജനങ്ങളുടെ ജീവിതത്തിൽ ഗുണപരമായ മാറ്റം കാണുന്നതിൽ സന്തോഷമുണ്ട്."
പ്രത്യേക സേവനങ്ങളും ഫീച്ചറുകളും
കെ വി ഐ സി ക്ക് 2022-23 ൽ എക്കാലത്തെയും ഉയർന്ന വിറ്റുവരവ്; 9,54,899 പുതിയ തൊഴിലവസരങ്ങൾ സൃഷ്ടിച്ചു
കേന്ദ്ര മൈക്രോ, ചെറുകിട, ഇടത്തരം വ്യവസായ മന്ത്രാലയത്തിന് കീഴിലുള്ള ഖാദി ആൻഡ് വില്ലേജ് ഇൻഡസ്ട്രീസ് കമ്മീഷൻ  2022-23ൽ 1,34,630 കോടി രൂപയുടെ വിറ്റുവരവ് രേഖപ്പെടുത്തി. കഴിഞ്ഞ 9 സാമ്പത്തിക വർഷങ്ങളിൽ ഗ്രാമീണ മേഖലയിലെ ഖാദി തൊഴിലാളികൾ നിർമ്മിച്ച തദ്ദേശീയ ഖാദി ഉൽപന്നങ്ങളുടെ വിൽപ്പനയിൽ 332% വളർച്ചയുണ്ടായി. 2013-14 സാമ്പത്തിക വർഷത്തിൽ കെ വി ഐ സി ഉൽപ്പന്നങ്ങളുടെ വിറ്റുവരവ് 31,154 കോടി രൂപയായിരുന്നു. അതുപോലെ, ഗ്രാമപ്രദേശങ്ങളിൽ 9,54,899 പുതിയ തൊഴിലവസരങ്ങൾ സൃഷ്ടിച്ചു കൊണ്ട് കെവിഐസി പുതിയ നാഴികക്കല്ല് കൈവരിച്ചു. 2013-14 സാമ്പത്തിക വർഷത്തിൽ 26,109 കോടി രൂപയായിരുന്ന കെവിഐസി ഉൽപ്പന്നങ്ങളുടെ ഉത്പാദനം 2022-23 സാമ്പത്തിക വർഷത്തിൽ 268% വർധനയോടെ 95957 കോടി രൂപയിലെത്തി.
-NS-
(Visitor Counter : 28
ആരോഗ്യ, കുടുംബക്ഷേമ മന്ത്രാലയം
31.83 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂൺ 29, 2021
രാജ്യത്ത് ഉടനീളം കോവിഡ്-19 പ്രതിരോധ കുത്തിവയ്പ്പിന്റെ ഗതിയും പരിധിയും വ്യാപിക്കുന്നത്തിന് കേന്ദ്ര ഗവണ്മെന്റ് പ്രതിജ്ഞാബദ്ധമാണ്. പ്രതിരോധ കുത്തിവയ്പ്പ് സാര്വത്രികമാക്കുന്ന പുതിയ ഘട്ടം 2021 ജൂൺ 21 മുതൽ ആരംഭിച്ചു. കൂടുതൽ വാക്സിനുകൾ ലഭ്യമാക്കുക, വാക്സിൻ വിതരണം ക്രമീകരിക്കാൻ നേരത്തെ തന്നെ സംസ്ഥനങ്ങൾക്കും/കേന്ദ്രഭരണ പ്രദേശങ്ങൾക്കും നൽകുന്ന വാക്സിനുകളെ പറ്റി വിവരങ്ങൾ നൽകുക എന്നീ നടപടികളിലൂടെ കേന്ദ്ര ഗവണ്മെന്റ് വാക്സിനേഷൻ യജ്ഞത്തിനെ ശക്തിപ്പെടുത്തുന്നു.
സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. പുതിയ ഘട്ടത്തിൽ കേന്ദ്ര ഗവണ്മെന്റ് തന്നെ 75 % വാക്സിനുകൾ വാക്സിൻ നിർമ്മാതാക്കളിൽ നിന്ന് സംഭരിച്ഛ്, സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 31.83 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 31,04,91,565 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
78 ലക്ഷത്തിൽ  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്. കൂടാതെ, 15,18,560-ത്തിൽ അധികം വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും അടുത്ത മൂന്ന് ദിവസങ്ങളിലായി ലഭിക്കുന്നതാണ്.
(Visitor Counter : 161